|  |  |  |
| --- | --- | --- |
| ZDRUŽENJE:  Proizvajalcev in distributerjev medicinskih pripomočkov SLO-MED, področna skupina invalidski vozički | DATUM: 10.3.2017 | LOKACIJA: URI SOČA Linhartova 51, pisarna generalnega direktorja |

|  |
| --- |
| PRISOTNI:  mag. Robert Cugelj ,doc. dr. Metka Moharić, dr. med., kot predstavnika URI SOČA, ter Tamara Bokalič, Andrej Jakšič in Polona Mežan, kot predstavniki združenja SLO-MED |

|  |
| --- |
| **UVOD**  Polona Mežan, kot koordinator Združenja proizvajalcev in distributerjev medicinskih pripomočkov SLO-MED, ki deluje v okviru GZS Podjetniško trgovske zbornice, je predstavila na kratko SLO-MED in se osredotočila na področno skupino invalidski vozički. Skupina se je z URI SOČA sestala v želji po vzpostavitvi komunikacije, na način predstavnik URI SOČA in predstavnik SLO-MED za skupino. Predstavljena so bila tudi spodaj navedena odprta vprašanja, ki smo jih zaključili z določenimi sklepi.  Ta zapisnik gre v pregled in dopolnitev vsem udeležencem sestanka. V roku 14 ih dni se ga dopolni ali pošlje pripombe za spremembe v vsebini, po tem roku velja, da je zapisnik sprejet z obeh strani. |
| **SKLEP 1**  **Kontakt za komunikacijo** na strani URI SOČA je doc. dr. Metka Moharić, dr. med., s katero je najboljša komunikacija preko elektronske pošte. Na strani SLO-MED-a je to vodja skupine g. Jakšič ali njegova namestnica ga. Bokalič. Koordinator na strani GZS je Polona Mežan. |
| **SKLEP 2**  Predstavnikom URI SOČA je bil predan **seznam trenutnih članov področne skupine invalidski vozički**. Vsi skupaj smo se strinjali, da je oblikovanje takšne skupine dobro, saj bomo na ta način (preko področne skupine) **vzpostavili redno medsebojno obveščanje o spremembah in/ali novostih vezanih na zagotavljanje medicinskih pripomočkov** iz te skupine iz obveznega zdravstvenega zavarovanja. Sklenjeno je bilo, da URI SOČA posamezne dobavitelje, ki bi jih morda neposredno kontaktirali za reševanje določene problematike, najprej usmeri na področno skupino, kjer se dobavitelji medsebojno uskladijo, in šele nato kontaktirajo URI SOČA. |
| **SKLEP 3**  Generalni direktor mag. Robert Cugelj predstavnike področne skupine invalidski vozički seznani z novim zakonom predvsem vezano na financiranje medicinskih pripomočkov »*4. del MEDICINSKI IN DRUGI PRIPOMOČKI* ***Zakona o zdravstvenem varstvu in zdravstvenem zavarovanju****, 103. člen, 5. odstavek – 9. TOČKA…v primeru iz šestega odstavka tega člena se iz obveznega zavarovanja krije znesek do standardne višine kritja, razliko do višjega standarda pa krije državni proračun.«* Za dobavitelje medicinskih pripomočkov se s tem členom v zakonu ne spreminja nič. Želja URI SOČA pa je, da se v okviru tega člena reši način financiranja vozičkov (ločevanje opreme vozička, ki je potrebna zaradi zdravstvenega stanja in opreme vozička, ki je potrebna zaradi socialne vključenosti osebe – služba, šola, …). Poleg URI SOČA, ZZZS in Ministrstva za zdravje bo potrebno vključiti tudi Ministrstvo za delo, družino, socialne zadeve in enake možnosti. |
| **SKLEP 4**  URI-SOČA je na ZZZS že poslala **strokovno-zdravstvene kriterije** za lahke aktivne vozičke. Po dogovoru z ZZZS je URI SOČA poslala zdravstvene kriterije in tehnične karakteristike vozičkov. To se je vedno reševalo skupaj iz strokovnega stališča. Po sprejetju obojih kriterijev bo ZZZS pozval dobavitelje, da vozičke, ki ustrezajo tehničnim kriterijem prijavijo v pogodbene sezname.Doc. dr. Metka Moharić seznani vse udeležence sestanka, da za lahke aktivne vozičke ne bo nove šifre medicinskega pripomočka v šifrantu medicinskih pripomočkov na ZZZS, temveč bo ZZZS problematiko teh vozičkov reševal na način postavitve ustreznih strokovno-zdravstvenih in tehničnih kriterijev v okviru obstoječih šifer 530 in 531. Sklenjeno je tudi, da se predstavnika področne skupine invalidski vozički vključi tudi v skupino za potrjevanje medicinskih pripomočkov na URI SOČA (kot predpriprava na komisijo na ZZZS). Imenovanje komisije je v domeni ZZZS. Če se bodo odločili za to, potem ja, če ne, potem poteka kot doslej. GZS PTZ, pa bo iz vrst članov SLO-MED-a predlagala člana komisije ZZZS, ko bo prejela poziv, kakor je bilo to na drugih področjih. |
| **SKLEP 5**  Generalnega direktorja mag. Roberta Cuglja predstavnika področne skupine invalidski vozički seznanita tudi s **tekočo problematiko** kot navedeno v spodnjih alinejah z željo, da se v čim krajšem možnem času sistemsko reši.   * ažurno pridobivanje terminov za predaje zahtevnejših medicinskih pripomočkov v primeru odsotnosti ga. Valerije, * vzpostavitev enotnih pravila za predaje vozičkov na terenu (pri zavarovani osebi),   zavračanje testiranih in predpisovanih vozičkov na ZZZS,   * problem različnih strokovnih mnenj s strani inštitucije, kjer zavarovane osebe bivajo (npr. ZUDV Dornava) in strokovnjakov URI SOČA ter posledične težave pri testiranju oziroma predaji medicinskega pripomočka, * preveliko število dobaviteljev medicinskih pripomočkov (zelo dolgi seznami dobavitelj za vozičke šifra 505 in s strani določenih dobaviteljev neustrezno izpolnjevanje zahtev JAZMP). |

|  |  |
| --- | --- |
| ZAPISNIK PRIPRAVILA:  Polona Mežan, samostojna svetovalka GZS PTZ | Vodja SLO-MED skupine invalidski vozički:  Andrej Jakšič l.r. |